Eile oli Rock Cafes MM esinemine. Vajusin suht vara sinna kohale, luristasin mittealkohoolseid jooke, samal ajal soojendajaid kuulates. Esimesena esinenud seltskond, The Pilgrim Fathers, jättis täiesti külmaks. Meelde jäid ainult üks tõsimeeli tukka loopiv üksik fänn lava ees ning rätsepistes istunud ja õlut luristanud sündimees. Nebula oli juba natuke parem. Tõeline möll hakaks siiski Koletisemagneti saabudes. Kõik lood, mida ma sinna kuulama läksin tulid ära:  "Space lord" nuff said \o/  "Tractor" \o/ \o/  "Powertrip" \o/ \o/ \o/  Mis teha, mulle Powertip album meeldib enim. Muidu polnud mingit tobedat show'tamist, ei tatistatud rahva sekka, ei lastud oodata 15 mintsa eepilise algusmuusika saatel jne. Tuldi lavale, pandi pillid üürgama ja nii lõpuni, kui väikest pausi mitte arvestada. Loopisin teises reas tukka kuis jaksasin, higi pritsimas. Väga mõnus live bänd on Monster Magnet igal juhul. Ainuksed asjad mis häirisid, olid mingid purjus idioodid, kes ringi kakerdasid lava  ees ja korralikult jalul ei püsinud. Napilt oleks kismaks läinud mingite tegelaste vahel seal. Ja joogiga lava ette kargavate inimeste sekka tulla on ka alati geniaalne mõte. Kõrvad üürgavad igal juhul tänaseni.